Navarra Suma talde parlamentarioari atxikitako foru parlamentari Miguel Bujanda Cirauqui jaunak galdera egin du (10-22/PES-00301) zenbait argibide eskatzeko, Jurramendiko Mankomunitatearen ur saretik ura hartu dela-eta Sesmako “Ega 3” ureztalurretan presio-probak egiteko.

**Noiz gertatu da? Zergatik? Nork eskatu du? Zer puntu zehatzetatik hartu da ura? Zenbat ur kontsumitu da? Zer neurri hartu dira mankomunitateko sarea ez kutsatzeko? Nork ordainduko du kontsumoa?**

Horri dagokionez, Nafarroako Gobernuko Lurralde Kohesiorako kontseilari Bernardo Ciriza Pérez jaunak adierazten du aipatu sektoreko ureztalurretako banaketa sarean presio-probak egiteko xedez erabili dela Jurramendi Mankomunitatearen sareko ura, Aguas de Navarra aldi baterako enpresa-elkarteak jakinarazi duenez.

Aguas de Navarra ABEEak horretarako eskaera formala egin dio Jurramendiko Mankomunitateari, eta berak ordainduko du kontsumoa. Irailaren 19ra arte 4.513 m3 ur kontsumitu dira jatorrian.

Ura udan zehar kontsumitu da modu mailakatuan, egin diren presio-probetarako beharra izan ahala.

DN80 kontagailua Sesmako 3. poligonoko 272. lurzatian dago, eta horniduraren helbidea Sesmako Kale Nagusiko 115. zenbakia da.

Mankomunitatearen sarea ez kutsatzeko hartutako neurriei dagokienez, Aguas de Navarra ABEEak ziurtatu du ezinezkoa dela Mankomunitatearen sarea kutsatzea, deribazioa egin delako kontagailu independente batekin.

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko azaroaren 7an

Lurralde Kohesiorako kontseilaria: Bernardo Ciriza Pérez